CBG บวกเกือบ 5% โบรกฯมองผลงานปี 62 ฟื้นรับแผนปรับกลยุทธ์-ต้นทุนลด แนะ”ซื้อ”เป้า 48.50 บ.
CBG บวกเกือบ 5% โบรกฯมองผลงานปี 62 ฟื้นรับแผนปรับกลยุทธ์-ต้นทุนลด แนะ "ซื้อ" เป้า 48.50 บ. โดย ณ เวลา 11.41 น. อยู่ที่ระดับ 40.25 บาท บวก 1.75 บาท หรือ 4.55% สูงสุดที่ระดับ 41 บาท ต่ำสุดที่ระดับ 38.75 บาท ด้วยมูลค่าการซื้อขาย 160.41 ล้านบาท
1 ก.พ. 2562

ผู้สื่อข่าวรายงานว่า ราคาหุ้น บริษัท คาราบาวกรุ๊ป จำกัด (มหาชน) หรือ CBG ณ เวลา 11.41 น. อยู่ที่ระดับ 40.25 บาท บวก 1.75 บาท หรือ 4.55% สูงสุดที่ระดับ 41 บาท ต่ำสุดที่ระดับ 38.75 บาท ด้วยมูลค่าการซื้อขาย 160.41 ล้านบาท

ด้านนักวิเคราะห์ บล.เคจีไอ (ประเทศไทย) ระบุว่า ขณะนี้เริ่มเห็นสัญญาณบวกของการฟื้นตัวของผลประกอบการในปี 2562 หลังจากที่บริษัทปรับกลยุทธ์ของ ICUK ด้วยการลดค่าใช้จ่ายในการดำเนินงานลง
ขณะที่กลยุทธ์ที่รุกธุรกิจในประเทศหนักขึ้น บวกกับราคาวัตถุดิบหลักที่ลดลงจะช่วยหนุนการเติบโตของธุรกิจในประเทศ และทำให้ margin ของธุรกิจในประเทศขยับสูงขึ้น
อย่างไรก็ดี เราได้ปรับลดประมาณการกำไรปี 2561 ลง 10% และคงประมาณการกำไรปีหน้าเอาไว้เท่าเดิม เนื่องจากผลประกอบการผ่านจุดต่ำสุดไปแล้ว และเรามองว่าน่าจะฟื้นตัวได้อย่างแข็งแกร่ง ดังนั้นจึงยังคง P/E เป้าหมายเอาไว้ที่ 35 เท่า ของกำไรปี 2562 ทำให้เราได้ราคาเป้าหมายปี 2562 ใหม่ที่ 48.50 บาท